Yhdistyksen nimi **ESITYSLISTA**

**Hallituksen järjestäytymiskokous**

Aika: päivämäärä ja kellonaika

Paikka: paikka ja kaupunki / etäkokous (esimerkiksi Microsoft Teams tai Zoom)

Läsnä:

Kokouksen kutsuu koolle puheenjohtaja, joka tekee myös esityslistan. Kokous voidaan kutsua koolle heti yhdistyksen syyskokouksen jälkeen, vaikka hallituksen toimikausi alkaa vasta vuoden vaihteessa. Jos kokous pidetään ennen toimikauden alkua, siinä voidaan päättää vain järjestäytymisestä ja omasta työskentelystä tämän mallin mukaisesti.

**Käsiteltävät asiat**

1 Kokouksen avaus

2 Kokouksen laillisuuden ja päätösvaltaisuuden toteaminen

Todetaan yhdistyksen syyskokouksessa vvvv vuodeksi vvvv valittu hallituksen kokoonpano.

Todetaan kokous päätösvaltaiseksi.

3 Kokouksen sihteerin valinta

4 Esityslistan hyväksyminen

5 Päätetään hallituksen kokousten pöytäkirjojen tarkastamisesta

Valitaan pöytäkirjan tarkastajat, mikäli päädytään kyseiseen tarkastustapaan. Toinen vaihtoehto on tarkistaa pöytäkirja seuraavassa hallituksen kokouksessa.

6 Varapuheenjohtajan, sihteerin ja taloudenhoitajan valinta toimikaudeksi

Varapuheenjohtaja, sihteeri ja taloudenhoitaja valitaan hallituksen varsinaisista jäsenistä.

7 Muiden toimihenkilöiden valinta vuodeksi vvvv

Muut toimihenkilöt valitaan joko hallituksen jäsenistä tai muista yhdistyksen jäsenistä.

1. jäsenasianhoitaja
2. jäsenhankkija
3. työtaisteluvastaava
4. …

8 Päätetään yhdistyksen nimenkirjoittajista vuonna vvvv ja yhdistyksen kirjeenvaihtajasta (= henkilöstä, jolle liiton posti osoitetaan)

Yhdistyksen sääntöjen 15 §:n mukaan yhdistyksen nimen ovat oikeutetut kirjoittamaan puheenjohtaja ja sihteeri yhdessä tai hallituksen keskuudestaan valitsemista kahdesta (2) varsinaisesta jäsenestä jompikumpi yhdessä puheenjohtajan tai sihteerin kanssa.

Kirjeenvaihtaja on joko puheenjohtaja tai sihteeri.

9 Päätetään yhdistyksen toimihenkilöiden tehtäväkuvista vuonna vvvv

Puheenjohtajan tulee laatia esitys tehtäväkuvista. Hallitus päättää puheenjohtajan, varapuheenjohtajan, sihteerin, taloudenhoitajan, jäsenasiainhoitajan ja hallituksen jäsenen tehtävistä ja vastuista.

Luottamusmiehen osallistumisesta yhdistyksen toimintaan (muun muassa kokoukset) on myös hyvä sopia.

Sääntöjen määräämät toimihenkilöiden tehtävät löytyvät yhdistyksen sääntöjen 13 §:stä tai liiton nettisivuilta

Tehtäväkuvista päättäminen jäntevöittää yhdistyksen toimintaa ja helpottaa hallituksen jäsenten työskentelyä.

10 Päätetään hallituksen työskentelystä vuonna vvvv

 Hallituksen tehtävistä on säädetty yhdistyksen sääntöjen 13 §:ssä.

 Hallitus vastaa yhdistyksen sääntöjen mukaisesta toiminnasta ja tekee päätöksiä toiminnan tukemiseksi.

1. kokousten ajankohdat ja kokouspaikka
2. kokouksiin osallistuvat

Hallituksen kokouksiin on oikeus osallistua hallituksen varsinaisilla jäsenillä, valituilla toimihenkilöillä ja luottamusmiehellä, ellei hallitus yksimielisesti toisin päätä.

Hallituksen varajäsenet ovat oikeutettuja päätösvaltaan syyskokouksen valitsemassa järjestyksessä varsinaisten jäsenten ollessa poissa kokouksista.

Hallitus päättää varajäsenten ja muiden toimihenkilöiden osallistumisesta hallituksen kokoukseen muistaen, että

- hallituksen kokous on suljettu kokous

- hallituksessa käyty keskustelu ei ole julkista

- hallituksen jäsenet päättävät hallituksen toimialaan kuuluvista asioista

- hallituksella, hallituksen jäsenellä, on vastuu yhdistyksen toiminnasta

1. kokouksista ilmoittaminen, esteestä ilmoittaminen
2. yhdistyksen tietosuoja-asiat

Käydään läpi tietosuoja-asioiden käsittelylista liiton nettisivuilta ja sovitaan yhdistyksen toimintatavat tietosuoja-asioissa.

11 Seuraavasta kokouksesta päättäminen

12 Kokouksen päättäminen